મોદીની હત્યાનું 'ષડયંત્ર', અત્યારસુધી શું થયું છે?\nસમગ્ર ચર્ચાના એક કેન્દ્રમાં એક ચિઠ્ઠી છે. કેટલાક આરોપીઓની ધરપકડ સમયે તેમની પાસેથી એક ચિઠ્ઠી મળી આવી હતી, જે મુજબ નક્સલવાદીઓ મોદીની હત્યાનું કાવતરું ઘડી રહ્યા છે. 

આ અંગે રાજકીય નિવેદનબાજી અને આરોપ-પ્રતિઆરોપ ચાલી રહ્યાં છે, પરંતુ સત્તાવાર રીતે બહુ થોડી માહિતી મળે છે. 

સોમવારે દિલ્હીમાં કેન્દ્રીય ગૃહ મંત્રાલયના અધિકારીઓની બેઠક મળી હતી, જેમાં માઓવાદીઓ દ્વારા વડા પ્રધાન મોદીની હત્યાનું કાવતરું ઘડવા અંગે ચર્ચા કરવામાં આવી હતી. 

ધરપકડ કરાયેલા લોકો 'માઓવાદીઓના સંપર્કસૂત્ર' તથા 'શહેરી નેટવર્કના ભાગરૂપ' હોવાનું કહેવાય છે. આવા તત્વોને 'પહોંચી વળવા માટે' યોજના તૈયાર થઈ રહી હોવાનું કહેવાય છે.  

કેન્દ્રીય ગૃહ મંત્રાલયની બેઠકમાં રાષ્ટ્રીય સુરક્ષા સલાહકાર અજીત ડોભાલ, કેન્દ્રીય ગૃહ સચિવ, ઇન્ટેલિજન્સ બ્યુરોના ડાયરેક્ટર ઉપરાંત માઓવાદથી પ્રભાવિત રાજ્યોના ઉચ્ચ પોલીસ અધિકારીઓએ ભાગ લીધો હતો. 

આ બેઠકમાં નવેસરથી નક્લવાદ સામે અભિયાન હાથ ધરવાની યોજના ઘડી કાઢવામાં આવી હતી. 

દલિત-નક્સલ એંગલ 

'એલગાર પરિષદ' દ્વારા પુણે ખાતે કોરેગાંવ-ભીમાં દલિતોના વિજયની 200મી વર્ષગાંઠનું આયોજન કરવામાં આવ્યું હતું. .

આ પછી સવર્ણો તથા દલિતોની વચ્ચે અથડામણ થઈ હતી. જેમાં એક વ્યક્તિનું મૃત્યુ થયું હતું, જ્યારે અનેક લોકો ઘાયલ થયા હતા. 

ત્યારબાદ પોલીસે બે કેસ દાખલ કર્યા હતા. એક એફઆઈઆરમાં 'કબીર કલા મંચ' તથા બીજી એફઆઈઆરમાં ગુજરાતની વડગામ બેઠક પરથી ધારાસભ્ય અને દલિત નેતા જિગ્નેશ મેવાણીને આરોપી બનાવવામાં આવ્યા હતા. 

મેવાણીની સાથે નવી દિલ્હીની જવાહરલાલ નેહરુ યુનિવર્સિટીના ઓમર ખાલીદને પણ આરોપી બનાવવામાં આવ્યા છે. તેમની ઉપર ઉશ્કેરણીજનક ભાષણ કરવાના આરોપ છે. 

પુણે પોલીસે 'એલગાર પરિષદ'ના નેતાઓ, સભ્યો અને કાર્યકર્તાઓની તપાસ હાથ ધરી છે, ઉપરાંત સંગઠનના નેતાઓનાં ઈ-મેલ પણ તપાસમાં આવી રહ્યા છે. 

'કોઈ કૉમરેડ પ્રકાશ'ને કોઈ 'એમ'એ એક પત્ર લખ્યો હતો. 

પોલીસનું કહેવું છે કે એ મેલમાં રાજીવ ગાંધીના હત્યાકાંડની તર્જ પર વડા પ્રધાન મોદી પર હુમલો કરવાની વાત કરવામાં આવી હતી.    

પોલીસે તેના સત્તાવાર નિવેદનમાં કહ્યું છે કે કોરેગાંવ-ભીમા ખાતે પેશ્વાના પરાજયની 200મી વરસીનું આયોજન કરવા માટે માઓવાદીઓએ આર્થિક મદદ કરી હતી. 

ધરપકડ

સમગ્ર પ્રકરણમાં પોલીસે દિલ્હી, મુંબઈ, પુણે તથા નાગપુરમાં અલગઅલગ સ્થળે દરોડા પાડીને પાંચ શખ્સોની ધરપકડ કરી છે. 

પોલીસનું કહેવું છે કે માઓવાદીઓના 'શહેરી...\n\ntl;dr:
વડા પ્રધાન નરેન્દ્ર મોદીના હત્યાના કાવતરાં અંગે સોશિયલ તથા મેઇન સ્ટ્રિમ મીડિયા પર ભારે ચર્ચા ચાલી રહી છે, પરંતુ ઔપચારિક કે સત્તાવાર ગણી શકાય તેવી બહુ થોડી માહિતી ઉપલબ્ધ છે.